Esplanadparken

Esplanadparken, eller bare Esplanaden, (finsk Esplanadin puisto, populært Espen) er en park i sentrum av Helsingfors, avgrenset av gatene Norra Esplanaden og Södra Esplanaden, av Svenska Teatern og Mannerheimvägen i vest, og av Salutorget i øst.  

Parken fremkom første gang i Helsingfors' byplan fra 1812. Parken er en av byens mest populære. På nordsiden av parken står en rekke av byens fineste nyrenessansebygninger. 

Parken består av tre deler, inndelt av de gatene som krysser parken. Den vestligste delen er Teateresplanaden ved Svenska Teatern. I denne delen finnes de to statuene  Saga och sanning (1932)taidemuseo.fi Topeliusstatuen over Zacharias Topelius og Eino Leino-statuen (1953).taidemuseo.fi Leinostatuen  Statuen til minne om Topelius vakte reaksjoner da den ble avduket, og en ny, portrettlik statue ble i løpet av kort tid laget. På nordsiden av Norra Esplanaden ligger Stockmanns varehus.

Mellom Mikaelsgatan og Fabiansgatan ligger Runebergsesplanaden. Her står statuen over Finlands nasjonalskald Johan Ludvig Runeberg (1885)taidemuseo.fi Runebergstatuen, utført av Runebergs sønn Walter Runeberg. Runebergs navn finnes ikke på statuen av ham, bare teksten Suomen kansa maamme laulajalle - Av Finlands folk

Den østlige delen av parken er Kapellesplanaden, som har fått sitt navn fra restaurant Kapellet, bygd i 1867. I denne delen av parken finnes en fontene omgitt av to statuer av Viktor Jansson.taidemuseo.fi Janssons statuer Ville Vallgrens populære fontenestatue Havis Amanda fra 1908 danner overgang mellom parken og Salutorget/havneområdet. 

 Referanser 

Kategori:Helsingfors
Kategori:Parker i Finland